# РЕПУБЛИКА БЪЛГАРИЯ



# Министерство на земеделието, храните и горите

# Областна дирекция “Земеделие”-гр. Сливен

**ЗАПОВЕД**

**№ РД-09-037**

**СЛИВЕН, 01.03.2019г.**

На основание чл. 27, ал.8 от ЗСПЗЗ, чл. 56з от ППЗСПЗЗ и писма изх. № 66-1768/28.11.2018 г., изх. № 66-3538/28.11.2018 г., и изх. № 66-3537/28.11.2018 г. на Министъра на земеделието, храните и горите, с които е изразено съгласие за започване на процедура за обявяване на търг по реда на чл. 27, ал. 8 от от ЗСПЗЗ на имоти частна държавна собственост /незаети със сгради и съоръжения, бивша собственост на заличените организации по §12 и §29 от ПЗР на ЗСПЗЗ/, негодни за земеделско ползване и неподлежащи на възстановяване по ЗСПЗЗ,

**НАРЕЖДАМ :**

**1. Откривам процедура за провеждане на общ търг** с тайно наддаване за придобиване на собственост върху земи, частна държавна собственост, незаети със сгради и съоръжения или прилежащи площи към тях на организациите по § 12от ПЗР и от §29 от ПЗР на закона за изменение и допълнение на Закона за собствеността и ползването на земеделските земи, които са негодни за земеделско ползване и не подлежат на възстановяване, при условията и реда, определен в чл.56з и сл. от ППЗСПЗЗ, както следва:

|  |  |  |  |  |  |  |
| --- | --- | --- | --- | --- | --- | --- |
| **№** | **землище** | **община** | **№ имот по КК** | **Площ /кв.м/** | **Данъчна оценка**  **/ лева/** | **Начална тръжна цена**  **/ лева/** |
| 1 | Млекарево | Нова Загора | 048725.45.341 | 1432 | 2192,70 | 2850,51 |
| 2 | Съдийско поле | Нова Загора | 70490.106.106 | 1180 | 1806,80 | 2348,84 |
| 3 | Съдийско поле | Нова Загора | 70490.106.104 | 594 | 909,50 | 1182,35 |

**Съгласно разпоредбата на чл.27, ал.8 изречение второ от ЗСПЗЗ и чл. 56к, ал.6 от ППЗСПЗЗ, във връзка с протокол № 1 от 11.02.2019 г. на комисия назначена със Заповед № РД-09-026/08.02.2019 г. на Директора на ОД „Земеделие”** **- Сливен за горецитиранините имоти право на участие имат всички заинтересовани лица.**

**2. Началната тръжна цена на предложените незастроени имоти е определена по реда на чл.88 от Правилника за прилагане на закона за държавната собственост /ППЗДС/ и чл.56ж, ал.2 и 3 от ППЗСПЗЗ.**

**3.** **Условия за участие.** В търга могат да участват физически лица, еднолични търговци и юридически лица, регистрирани по Търговския закон.

**4. Размера на депозита** за участие в търга е 10 на сто от началната тръжна цена на имота, съгласно чл. 56з, ал. 2 от ППЗСПЗЗ. Върху депозита не се начислява лихва и не подлежи на връщане при отказ на кандидата за сключване на договор.

Банковото бордеро за внесения депозит се представя заедно с документите за участие в търга /в оригинал/.

**5.** **Условия за плащане на депозита.** Плащанията да се извършват в български лева, по банков път по сметка на ОД „Земеделие” гр. Сливен:

**Обединена Българска Банка - клон Сливен**

**IBAN BG14 UBBS 80023300253510,**

**BIC UBBSBGSF**

**Основание за плащане:** депозит за участие в търг изписва се номера и местонахождението на поземления имот **.**

**6. Място и срок за получаване** на документите за участие в търга.

Документите за участие в търга се получават в Областна дирекция ,,Земеделие ” – гр. Сливен, ул.,,Ген. Столипин” № 2, гише за административно обслужване № 2, всеки работен ден от 9.00 ч. до 17.30 ч., в срок от 30 дни считано от публикацията на заповедта в местен ежедневник. Заповедта ще бъде публикувана и на интернет страницата на ОД „Земеделие” Сливен: <http://www.mzh.government.bg/ODZ-Sliven/bg/Home.aspx> и на страницата на Министерството на земеделието , храните и горите: www.mzh.government.bg.

**Съгласно чл.56к от ППЗСПЗЗ,** заявителите или упълномощеното от тях лице, писмено с нотариална заверка на подписа, подават в Областна дирекция „Земеделие” **заявление** по образец**,** утвърден от Министъра на земеделието, храните и горите. В заявлението се посочват:

**- местоположението, номерът и площта на поземления имот**

**-предлаганата цена е в цяло число левове за имота,** записана цифром и словом , която не може да бъде по –малка от началната тръжна цена .

- за всеки имот се подава отделно заявление;

**Към заявлението се прилагат:**

- копие от документ за самоличност за физическите лица;

- копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;

- документ за самоличност на физическото лице, представляващо търговеца при провеждането на процедурата или документ за самоличност и пълномощно на упълномощено от него лице;

- платежен документ за внесен депозит в оригинал.

- Декларация за събиране, съхранение и обработване на лични данни, във връзка с Регламент (ЕС) 2016/679 на Европейския парламент и на Съвета от 27.04.2016г., относно защита на физическите лица във връзка с обработването на личните данни и относно движението на такива данни , по образец, одобрен със Заповед на директора на ОД „Земеделие” гр.Сливен.

**7.** Заявление, представено в незапечатан плик е недействително. Не се допускат до участие в търга кандидати, чийто заявления са подадени след срока по чл.56з, ал.6 от ППЗСПЗЗ или не отговарят на изискванията на чл.56к от ППЗСПЗЗ.

**8. Лицата, които придобиват имоти** по чл. 27, ал. 8 от ЗСПЗЗ, заплащат и разходите по чл. 56ш, ал. 1 от ППЗСПЗЗ.

**9.** **В случаите по чл. 56н от ППЗСПЗЗ**, когато от няколко участници е предложена **една и съща цена за даден имот, между тях се провежда търг с явно наддаване**. Председателят на тръжната комисия уведомява кандидатите за деня, часа, условията и реда за провеждане на търга с явно наддаване.

**10.** **Стъпката за наддаване: 100.00 лв.** /сто лева/, от началната цена предложена от участниците при търга с тайно наддаване, увеличена с една стъпка.

**11.** Директорът на ОД „Земеделие” гр. Сливен в 3-дневен срок от изтичане крайния срок за подаване на заявленията за участие в търга, назначава със заповед състава на тръжната комисия.

**12.** В 7-дневен срок комисията разглежда заявленията**, класира предложенията и обявява спечелилия търга кандидат.** Търгът се провежда само в случай, че поне двама кандидати са подали заявления за участие.

**В 7 - дневен срок комисията разглежда** заявленията, класира предложенията и определя спечелилия търга кандидат.

За резултатите от търга се съставя протокол. Протокола с резултатите от търга се обявява на информационното табло на ОД „Земеделие” гр. Сливен и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия. Тръжната комисия се произнася по възраженията в **5 - дневен срок,** като заразглеждането им се съставя протокол, в който се посочват мотивите за приемането или за отхвърлянето им. Протоколът се подписва от членовете на тръжната комисия и се обявява на информационното табло на ОД „Земеделие” гр. Сливен и на интернет страницата на дирекцията.

Председателят на тръжната комисия представя в **3 - дневен срок**, **протоколите заедно със заявленията, приложенията към тях и възраженията за одобряване от министъра на земеделието, храните и горите**, съгласно чл. 56м, ал. 3 от ППЗСПЗЗ.

Министърът на земеделието, храните и горите или упълномощено от него лице в **7 - дневен срок от одобряването на протоколите** със заповед определя кандидатите класирани за всеки имот на първо и второ място. Заповедта се публикува на интернет страницата на МЗХГ при спазване на изискванията на Закона за защита на личните данни. В **3 - дневен срок** директорът на ОД „Земеделие” уведомява участниците в търга по реда на ГПК за заповедта, която подлежи на обжалване в 14 - дневен срок от уведомлението им по реда на АПК.

**13.** Търгът се счита за **спечелен от участника предложил най-високата цена за имота.**

**14. При прехвърляне право на собственост на урегулирани поземлени имоти /УПИ/ се начислява ДДС** върху продажната стойност на имота, съгласно разпоредбата на чл. 45, ал. 5, т. 1 от Закона за данък върху добавената стойност.

**15. Условия за връщане на депозита.**

Депозита на спечелилия участник се прихваща от цената на придобиване на имота. Внесените депозити от некласираните кандидати се възстановяват в 7 - дневен срок след приключване на търга, а депозитът на кандидата, класиран на второ място - след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвания търга участник се възстановява след влизането в сила на съдебно решение.

**16.** **Сключване на договор за покупко – продажба.**

**В 14 – дневен срок от влизане в сила на заповедта се сключва договор** в писмена форма с лицето, спечелило търга след внасяне на цената, дължимите данъци, такси и режийни разноски. В случай, че лицето спечелило търга, не внесе посочените суми, за сключване на договор, да се покани класирания на второ място кандидат. Договорът подлежи на вписване в службата по вписванията за сметка на купувача.

Настоящата заповед да се публикува на интернет страницата на ОД „Земеделие” гр. Сливен и на страницата на МЗХГ, да се постави в 3 - дневен срок от издаването й на таблото на ОД „Земеделие” гр. Сливен, в общинската служба по земеделие, в общината и в кметството на населеното място по местонахождение на имотите.

**ТОДОР БРАТАНОВ /п/**

Директор ОД „Земеделие” Сливен